115. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 3010994/2985/0029 της 15/29 Ιουν./ 1993 (ΦΕΚ Β' 464) Παραγωγή και διάθεση αλκοολούχων ποτών. Έχοντας υπόψει: 1.Τις διατάξεις της παρ. 3 του άρθρ. 5 του Κώδικα Νόμων "Περί φορολογίας του οιν/τος". 2.Τις διατάξεις του Κανονισμού ΕΟΚ 1576/89 για τον χαρακτηρισμό και την παρουσίαση των αλκοολούχων ποτών. 3.Την Κ.Υ.Α. των Υπουργών Εθνικής Οικονομίας και Εμπορίου Φ. 969/9.2.89 (ΦΕΚ 108/15.2.1989 τ.Β') για τις επιτρεπόμενες προσυσκευασίες. 4.Τις διατάξεις του άρθρ. 38 του Νόμ. 2127/93. 5.Τις κατά καιρούς καταγγελίες στην Επιτροπή Ευρωπαϊκών Κοινοτήτων για παραβίαση εκ μέρους Ελλήνων Ποτοποιών των όρων παραγωγής και διάθεσης αλκοολούχων ποτών που θεσπίζει ο Κανονισμός ΕΟΚ 1576/89. 6.Την απόφασή μας 22801/4512/6.11.1986 (ΦΕΚ 838/4.12.86 τ.Β') Παραγωγή και διάθεση αλκοολούχων ποτών". 7.Τις διατάξεις του Νόμ. 301/76 περί της εις την εφημερίδα της Κυβερνήσεως δημοσιευομένης ύλης κ.λπ. δ.Την αριθ. Υ. 1847/10078399/1182/001/7.8.92 κοινή απόφαση του Πρωθυπουργού και του Υπουργού Οικονομικών "Ανάθεση αρμοδιοτήτων Υπουργού Οικονομικών στους Υφυπουργούς Οικονομικών" (ΦΕΚ 525/Β'/14.8.1992), αποφασίζουμε: 1.Προκειμένου να διασφαλισθεί η τήρηση των προβλεπομένων από τα ανωτέρω 2, 3 και 6 σχετικά, όρων παραγωγής, παρουσίασης και επισήμανσης που αφορούν τα αλκοολούχα ποτά τα οποία παράγονται και διατίθενται στην Ελλάδα και στις λοιπές χώρες - μέλη της ΕΟΚ και εξάγονται στο εξωτερικό, οι Ποτοποιοί είναι υποχρεωμένοι όπως εντός 2 μηνών από της επισήμου επιδόσεως εις αυτούς, της παρούσας Απόφασης από την εποπτεύουσα αυτούς Χημική Υπηρεσία του Γενικού Χημείου του Κράτους, να υποβάλλουν στην Χημική Υπηρεσία αυτή, φάκελλο, ιδιαίτερο για κάθε αλκοολούχο ποτό που ήδη παράγουν και διαθέτουν, ο οποίος θα πρέπει να περιλαμβάνει τα εξής στοιχεία: α.Στοιχεία παραγωγού (επωνυμία επιχειρήσεως, Δ/νση μονάδος παραγωγής, αριθμός αδείας ασκήσεως επαγγέλματος). β.Ποιοτική σύνθεση αλκοολούχου ποτού, τύπος, εμπορική ονομασία, ετικέττα επισήμανσης. γ.Συσκευασίες υπό τις οποίες κυκλοφορεί. δ.Αλκοολικός τίτλος. Σελ. 258,522(α) Τεύχος 1223-Σελ. 20 ε.Πιστοποιητικά καταλληλότητας για ανθρώπινη κατανάλωση από τους προμηθευτές οίκους, των χρησιμοποιουμένων προσθέτων (π.χ. χρώματος, αρώματος κ.λπ.). Εντός 2 μηνών από την υποβολή των φακέλλων αυτών, θα πρέπει οι εποπτεύουσες Χημικές Υπηρεσίες του Γενικού Χημείου του Κράτους να ενημερώσουν εγγράφως τους ενδιαφερομένους ποτοποιούς για την κανονικότητα ή όχι των υποβληθέντων στοιχείων. 2.Προκειμένου ένα νέο αλκοολούχο ποτό να τεθεί σε κυκλοφορία θα πρέπει ο ενδιαφερόμενος ποτοποιός ένα (1) μήνα πριν να υποβάλλει στην εποπτεύουσα Χημική Υπηρεσία του Γ.Χ.Κ. αντίστοιχο φάκελλο με τα αυτά ως ανωτέρω στοιχεία. Εντός του μηνός αυτού η Χημική Υπηρεσία θα πρέπει, μετά από έλεγχο του φακέλλου, να γνωρίσει εγγράφως στον ενδιαφερόμενο ποτοποιό περί της κανονικότητος ή μη προς κυκλοφορία του αλκοολούχου ποτού. Ειδικά για τα αλκοολούχα ποτά που υπάγονται στις διατάξεις του άρθρ. 5 του Κανονισμού ΕΟΚ 1576/89, η κυκλοφορία τους επιτρέπεται μετά την έγκριση που χορηγείται κατά την διαδικασία της παρ. 4 άρθρ. 9 της απόφασής μας 22801/ 4512/6.11.1986. 3.Οι Χημικές Υπηρεσίες του Γ.Χ.Κ. οφείλουν να προβαίνουν σε περιοδικές επιθεωρήσεις των ποτοποιείων, κατά τις οποίες δύνανται να διενεργούν δειγματοληψίες ετοίμων προϊόντων και χρησιμοποιουμένων πρώτων υλών, συντασσομένων σχετικών πρωτοκόλλων. Τα αποτελέσματα των εργαστηριακών εξετάσεων των ληφθέντων δειγμάτων κοινοποιούνται σε κάθε περίπτωση και στον ενδιαφερόμενο ποτοποιό. 4.Υπενθυμίζεται ιδιαιτέρως η ανάγκη διαρκούς ελέγχου από τις Χημικές Υπηρεσίες του Γ.Χ.Κ. για την πιστή τήρηση των διατάξεων που αφορούν στην παραγωγή α)ΟΥΖΟΥ, β)ΤΣΙΠΟΥΡΟΥ - ΤΣΙΚΟΥΔΙΑΣ γ)BRANDY δ)RAISIN BRANDY από ποτοποιούς-αποσταγματοποιούς. 5.Προς διευκόλυνση του ελέγχου οι ποτοποιοί οφείλουν να συμμορφώνονται προς κάθε υπόδειξη της εποπτεύουσας Χημικής Υπηρεσίας δια τον τρόπο τήρησης του βιβλίου παραγωγής και διάθεσης αλκοολούχων προϊόντων και δια τα καταγραφόμενα εις αυτό στοιχεία. 6.Η παρούσα απόφαση να δημοσιευθεί στην Εφημερίδα της Κυβερνήσεως, η ισχύς της αρχίζει από της δημοσιεύσεώς της, από δε την εφαρμογή της δεν προκαλείται επιβάρυνση του Κρατικού Προϋπολογισμού. 28.Γ.α.115 Κώδικας Φορολογίας Οινοπνεύματος 